
[bookmark: r18]Vadovaudamasis Lietuvos Respublikos teritorijų planavimo įstatymo 3 straipsnio 1 dalies 6 punktu, 24 straipsnio 5 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 314 punktu, atsižvelgdamas į Kauno miesto savivaldybės administracijos direktoriaus 2026 m. liepos 31 d. įsakymą Nr. A-960 „Dėl pritarimo pasiūlymui keisti žemės sklypo Vytenio g. 22, Kaune, detalųjį planą“ ir prašymą, gautą 2026 m. liepos 7 d., reg. Nr. 70-25-233: 
1. P r a d e d u  žemės sklypo Vytenio g. 22, Kaune, detaliojo plano, patvirtinto Kauno miesto savivaldybės administracijos direktoriaus 2013 m. rugsėjo 30 d. įsakymu Nr. A-2657 ,,Dėl žemės sklypų Demokratų g. 34A ir Vytenio g. 22, Kaune, detaliojo plano patvirtinimo“, keitimą. 
2. N u s t a t a u  šiuos planavimo tikslus:
2.1. pakeisti žemės sklypo Vytenio g. 22, Kaune, naudojimo būdą į daugiabučių gyvenamųjų pastatų ir bendrabučių teritorijas, nustatyti teritorijos naudojimo reglamentą;
2.2. kurti sveiką, saugią, darnią, klimato kaitos padariniams atsparią gyvenamąją aplinką ir visavertes gyvenimo sąlygas gyvenamojoje vietovėje.
3. P a v e d u  Kauno miesto savivaldybės administracijos direktoriui organizuoti 1 punkte nurodyto detaliojo plano keitimą.
4. Šis potvarkis per vieną mėnesį nuo informacijos apie jį gavimo dienos gali būti skundžiamas Lietuvos administracinių ginčų komisijos Kauno apygardos skyriui 
(A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), Lietuvos Respublikos administracinių bylų teisenos įstatymo nustatyta tvarka.

